Eurovision laulukilpailu 2018

Eurovision laulukilpailu 2018 oli järjestyksessään 63. Eurovision laulukilpailu. Kilpailu järjestettiin ensimmäistä kertaa Portugalissa,
Salvador Sobralin voitettua kilpailun vuonna 2017 kappaleella ”Amar pelos dois”. Tapahtumapaikkana toimi Lissabonin Altice Arena. Kilpailun semifinaalit järjestettiin 8. ja 10. toukokuuta ja finaali 12. toukokuuta 2018. Kilpailun juonsivat Catarina Furtado, Daniela Ruah, Filomena Cautela ja Sílvia Alberto. Eurovision laulukilpailun 2018 voitti Israelin Netta Barzilai kappaleella ”Toy”. Isäntämaa Portugali sijoittui finaalissa viimeiselle sijalle.

EBU vahvisti 17. marraskuuta 2017, että 43 maata osallistuu vuoden 2018 kilpailuun. Tämä on suurin osallistujamäärä kisassa yhdessä vuosien 2008 ja 2011 kanssa. Venäjä teki paluun kilpailuun vuoden tauon jälkeen.

Kiinassa nähtiin vain 1. semifinaali, koska EBU kielsi Mango TV:tä lähettämästä muuta osaa kilpailusta sen jälkeen, kun Kiinassa oli sensuroitu Irlannin ja Albanian esitys sekä sensuroitu katsomossa olleita sateenkaarilippuja.

Tapahtumapaikka

Pitopaikka
Vuoden 2018 kilpailu järjestettiin Lissabonin Altice Arenalla. Alun perin vuoden 1998 maailmannäyttelyyn rakennetussa areenassa on 20 000 istuinta, mikä tekee siitä Portugalin suurimman ja yhden Euroopan suurimmista sisäareenoista. Areena sijaitsee Parque das Naçõesin sydämessä. Se on yhdistetty metrolla Lissabonin kansainväliseen lentoasemaan ja junalla (Gare do Oriente) muuhun Portugaliin sekä Eurooppaan.

Valintavaihe

Salvador Sobralin voiton jälkeen vuonna 2017, vuoden 2018 kilpailu järjestettiin Portugalissa 8., 10. ja 12. toukokuuta 2018.

Lissabon, Braga, Guimarães, Gondomar ja Santa Maria da Feira osoittivat kiinnostusta kisojen isännöimisestä. Porton pormestari Rui Moreira ilmoitti, ettei hän haluaisi käyttää miljoonia euroja kisojen isännöintiin. Viimein 25. heinäkuuta EBU ja RTP ilmoittivat Lissabonin olevan vuoden 2018 kilpailun isäntäkaupunki.

Selite:
 Isäntäkaupunki

Formaatti

Semifinaaleihin jako
Maat jaettiin semifinaaleihin 29. tammikuuta 2018. Automaattisia finaalimaita lukuun ottamatta (Portugali ja Big 5) maat jaettiin kuuteen ryhmään. Jako perustui äänestyksiin edellisten vuosien ajalta.

Graafinen design

RTP valitsi yhden tietyn logon sijaan 13 meriteemaista logoa. Kilpailun päälogona kuitenkin toimii simpukka. Kilpailun logot kuvaavat valtameren elämää ja sen ihmeitä. Lissabonin Euroviisujen tunnuslause on "All Aboard!" ().

Juontajat

8. tammikuuta 2018 ilmoitettiin, että vuoden 2018 Eurovision laulukilpailun juontaa neljä naishenkilöä: Catarina Furtado, Daniela Ruah, Filomena Cautela ja Sílvia Alberto.

Palaavat artistit
  – Waylon edusti Alankomaita aiemmin vuonna 2014 yhdessä Ilse DeLangen kanssa osana The Common Linnets -duoa ja sijoittui toiseksi.
  – Alexander Rybak voitti Euroviisut vuonna 2009 kappaleella "Fairytale".
  – Julija Samoilovan oli tarkoitus edustaa Venäjää vuonna 2017, mutta koska Samoilovalla oli matkustuskielto isäntämaahan Ukrainaan, Venäjä vetäytyi kisoista.

Aikaisemmin Euroviisuissa mukana olleet 
  – Jessica Mauboy esiintyi väliaikanumerossa vuoden 2014 Euroviisuissa. Tuolloin Australia esiintyi kisassa ensimmäistä kertaa, mutta ei ollut kilpailussa mukana varsinaisena osallistujana. 
  – SuRie osallistui taustalaulajana Belgian esityksiin vuosina 2015 ja 2017. Belgiaa edustivat tuolloin Loïc Nottet kappaleella "Rhythm Inside" ja Blanche kappaleella "City Lights".
  – Cesár Sampson on osallistunut aikaisemmin Bulgarian esitysten taustalaulajana vuosina 2016 ja 2017.
  – Lea Sirk oli taustalaulajana Slovenian esityksessä vuoden 2014 Euroviisuissa. Tuolloin Sloveniaa edusti Tinkara Kovač kappaleella "Round and Round".

Osallistujamaat 
Vuoden 2018 kilpailuun osallistui yhteensä 43 maata.

1. semifinaali 
Espanja, Iso-Britannia ja Portugali äänestivät tässä semifinaalissa. Jatkoon päässeet on lihavoitu.

2. semifinaali 
Italia, Ranska ja Saksa äänestivät tässä semifinaalissa. Jatkoon päässeet on lihavoitu.

Finaali

Muut maat
 – RTVA ilmoitti 14. toukokuuta, ettei se aio osallistua vuoden 2018 kilpailuun.
 – 18. syyskuuta BHRT ilmoitti, että Bosnia ja Hertsegovina ei aio osallistua vuoden 2018 kilpailuun taloudellisten vaikeuksien vuoksi.
 – RTL ilmoitti 22. toukokuuta, ettei se aio osallistua vuoden 2018 kilpailuun.
 – Marokko ei aio osallistua vuoden 2018 kilpailuun.
 – TMC ilmoitti 31. elokuuta, ettei maa aio osallistua vuoden 2018 kilpailuun.
 – RTVS ilmoitti 11. syyskuuta, että Slovakia ei tule osallistumaan vuoden 2018 kilpailuun.
 – Turkin yleisradioyhtiössä oli mietitty paluuta Euroviisuihin, koska kiinnostus kisoja kohtaan on kasvanut. Turkin euroviisuvoittaja vuodelta 2003 Sertab Erener sanoi Instagram-tilillään toivottavansa onnea maan seuraavalle euroviisuedustajalle, jos sellainen valitaan. Myös vuonna 2010 toiseksi tullut Turkin edustaja maNga osoitti kiinnostuksensa Turkin vuoden 2018 kisan mahdolliseen paluuseen. Kuitenkin 7. elokuuta Turkin apulaispääministeri Bekir Bozdağ ilmoitti, että Turkilla ei ole tällä hetkellä aikomuksia palata kisaan. Samana päivänä TRT ilmoitti, että Turkki ei aio osallistua vuoden 2018 kilpailuun

Suomen lähetykset ja kommentaattorit 
 1. semifinaali Yle TV2 8. toukokuuta 2018 klo 22.00
 2. semifinaali Yle TV2 10. toukokuuta 2018 klo 22.00
 Finaali Yle TV2 12. toukokuuta 2018 klo 22.00
Suomenkielisenä kommentaattorina toimi Mikko Silvennoinen ja ruotsiksi kommentoivat Eva Frantz sekä Johan Lindroos.

Katso myös 
Uuden Musiikin Kilpailu 2018

Lähteet

Aiheesta muualla